IDEAS

**PARA UNHA HOMILÍA CON NENOS**

12 MARZO 2023

**40 días camiñando tras**

**o tesouro de Xesús**

**En Samaría encontra a AUGUA**

**que sacia a túa sede**

1. **VER: A fonte de auga**

- **Seguimos camiñando en Coresma,** buscando un fermoso tesouro, como nos propón Fano. Os domingos pasado visitabamos o deserto e a montaña do Tabor onde descubriamos o valor da Palabra de Deus. Este domingo imos ao oasis de Samaría onde está o pozo da samaritana con auga fresca para o camiño caloroso.

- Pensamos nunha camiñada un día de verán coa forza da calor que nos angustia, a boca reseca, a cantimplora sen auga e de súpeto atopamos unha fonte de auga fresca ou nos mergullamos nunha piscina.

***Que experimentamos ao beber a auga?***

***Que lle pasou a Xesús coa samaritana?***

1. **XULGAR: Xesús é a AUGA que sacia a túa sede**

- No evanxeo deste domingo Xesús fálanos daquela muller samaritana que, repartía auga do seu pozo. Aínda que ela non o sabía, tiña moita sede de amor. Xesús que acode ao pozo sedento, dille que el ten unha auga nova, a auga viva que calma toda sede. E ela pídelle: ***-“Señor, dáme desa auga”.***

**QUE NOS QUERE DICIR XESÚS?**

- A auga é necesaria, arrastra, refresca, sa, namora, cura, dá vida, transforma, envolve, renova…

- Nós necesitamos da auga. Somos como a samaritana, con moitas experiencias vividas, seguimos no fondo, infelices, **buscando saciar outra sede máis forte**: a sede de infinito, de alegría profunda, de ser feliz en profundidade, a sede de Deus. E é posible que tratemos de saciar esa sede buscando bens, riquezas, pero non somos felices… Os israelitas no deserto tiñan sede, sede de liberdade, de amar, de vivir para os demais.

- E **Xesús achégase a nós e ofrécesenos como a auga Viva:** *“a auga que eu lle darei converterase dentro del nun chafariz de auga viva”…,* é a auga da felicidade.

- Xesús quere que nos convertamos en **“chafarices” de auga viva,** que non deixemos de anunciar a outros a alegría que nos dá Xesús, como fixo a samaritana. Para iso necesitamos ter a Xesús e escoitar aos demais pasando tempo con eles.

***Que sede hai en ti?***

***Es chafariz de auga viva?***

**3.ACTUAR: Xesús, dáme a túa Auga Viva**

- Acude á fonte de auga viva que é Xesús na oración, na eucaristía. Mira como ser chafariz de alegría, de amor, de proximidade, de fe para os demais

**LECTURAS**

* **éXODO 17, 3-7: *Dános auga que beber.***
* **Salmo 94:**

**R/. Oxalá escoitedes hoxe a voz do señor: «non endurezades o voso corazón».**

* **ROMANOS 5, 1-2. 5-8: O amor foi derramado en nós co espírito que se nos deu.**
* **XoáN 4, 5-15. 19b-26. 39a. 40-42: *Un chafariz de auga que salta ata a vida eterna.***

|  |
| --- |
| **Narrador:** Naquel tempo, chegou Xesús a unha cidade de Samaría chamada Sicar, preto do campo que deu Xacob ao seu fillo Xosé; alí estaba o pozo de Xacob. Xesús, canso do camiño, estaba alí sentado xunto ao pozo. Era cara á hora sexta. Chega unha muller de Samaría a sacar auga, e Xesús dille:  **Xesús:** ***-«Dáme de beber».***  **Narrador:** Os seus discípulos foran á cidade para mercar comida. A samaritana dille:  **Samaritana**: *-«Como ti, sendo xudeu, pídesme de beber a min, que son samaritana?»*  **Narrador:** Os xudeus non se tratan cos samaritanos. Xesús contestoulle:  **Xesús:** *-«Se coñeceses o don de Deus e quen é o que che di “dáme de beber”, pediríaslle ti, e el daríache auga viva».*  **Narrador:** A muller dille:  **Samaritana:** *-«Señor, se non tes cubo, e o pozo é fondo, de onde sacas a auga viva?; es ti máis que o noso pai Xacob, que nos deu este pozo, e del beberon el e os seus fillos e os seus gandos?*  **Narrador:**  Xesús contestoulle:  **Xesús:** *«O que bebe desta auga volve ter sede; pero o que beba da auga que eu lle darei nunca máis terá sede: a auga que eu lle darei converterase dentro del nun chafariz de auga que salta ata a vida eterna».*  **Narrador:** *A muller dille:*  **Samaritana:** ***-«Señor, dáme esa auga: así non terei máis sede,*** *nin terei que vir aquí a sacala. Sei que vai vir o Mesías, o Cristo; cando veña, el diránolo todo».*  **Narrador:** Xesús dille:  **Xesús:** *-«Son eu, o que fala contigo».*  **Narrador:** Naquel pobo moitos creron nel. Así, cando chegaron a velo os samaritanos, rogábanlle que quedase con eles. E quedou alí dous días. Aínda creron moitos máis pola súa predicación, e dicían á muller:  **Veciños:** *-«Xa non cremos polo que ti dis; nós mesmos oímolo e sabemos que el é de verdade o Salvador do mundo».*  ***Palabra do Señor.***  *(Narrador-Xesús-Samaritana-Veciños)* |